De to nordmænd, der er sigtet for smuglerforsøg i sagen fra Aalbæk, skal sidde varetægtfængslet indtil d. 4. februar. Det slog Vestre Landsret fast onsdag, skriver nordjyske.dk. Den 27-årige og den 36-årige nordmand havde kæret varetægtsfængslingen, men Vestre Landsret valgte altså at stadfæste byrettens afgørelse. Den 27-årige nordmand skal dog fremstilles i grundlovsforhør igen, da han blev varetægtsfængslet in absentia, fordi han er indlagt på sygehuset med skudsår. Han skal fremstilles i grundlovsforhør, når han er rask nok til det. Den 36-årige nordmand har erkendt besiddelse af 45 kilo hash, men altså ikke de 250 kilo, som politiet fandt under aktionen søndag. Under aktionen på Aalbæk Havn blev en 49-årig norsk formodet smugler skudt og dræbt af politiet. Også en politimand blev ramt af skud.

Referat:
De to nordmænd, der er sigtet i smuglersagen fra Aalbæk, slipper ikke for varetægtsfængsling. Det slog Vestre Landsret fast onsdag.